section_heading: Povijest
paragraph_text: Središte se osniva radi unaprjeđenja vođenja i zapovijedanja na nižim taktičkim razinama (vod/satnija) te tim putem stvaranja visoko motiviranih, obučenih i kompetentnih vođa te instruktora na početnim dočasničkim i časničkim dužnostima. Obuka je namijenjena dočasnicima obnašajućim dužnosti od razine vođe skupine, preko zapovjednika desetine do prvog dočasnika voda te časnicima razine zapovjednika voda.